  Анжелика Тихонова корреспондент Удмуртилэн тӧроез Александр Бречалов Сьӧлта ёросэ вуылыкуз черкогуртын пуктӥськись покчи классъёслы школаез эскериз. Со сярысь элькун тӧролэн но кивалтэтлэн пресс-службазы ивортӥз. Покчи классъёслы школа 384 дышетскисьлы чакламын. Отчы 16 кабинетъёс луозы. Соос пӧлын кунгожсьӧр кылъёсъя, крезьгуръя, технологияя но информатикая висъетъёс, психологлы, логопедлы но дефектологлы нимаз кабинетъёс. Лэсьтӥськон ужъёсты 2021-тӥ арын йылпумъялозы. Выль юртэз шор ёзо школаен шуныт выжонэн герӟалозы Сьӧлта ёросысь пиналъёс, дышетӥсьёс но вань калык понна та ужъюрт зэмзэ но кема возьмам луэ. 2017-тӥ арын ми азьветлӥсьёсын ёрос центрын покчи классъёслы школа кулэ шуыса вераським вал, ӝоген ини со нырысетӥ дышетскисьёссэ пумиталоз Александр Бречалов, Удмуртилэн тӧроезОзьы ик Александр Бречалов «Точка Роста» центре вуылӥз, со 2020-тӥ арын школа вӧзы пуктэм юртэ интыяськиз. Отчы ватсаса тодон-валан программаосъя 5-8 классъёсын дышетскись 195 пиналъёс ветло. Соос программированиен, сайтъёс кылдытонэн, робототехникаен, промышленной дизайнэн, актёрлэн ӧнер устолыкеныз, шахматэн но мукетыныз тодматско. Озыь ик Центрын информатика, ОБЖ но технология урокъёс ортчо. Удмуртилэн тӧроез актёрлэн устолыкезъя занятие, нырысетӥ эмъюрттэт сётонъя практикуме вуылӥз но Центрын дышетскисьёсын шахматэн шудӥз. Тодэ вайытом, Сьӧлтаын выль школа пуктон ужъёслы федерал коньдэтысь уксё висъялозы.  Тегъёс: Удмуртия пиналъёс школаос Сьӧлта лэсьтськон АлександрБречалов  